De danske hockeymestre Aalborg Pirates har netop meldt ud, at de forlænger med den stærke forsvarsspiller Victor Panelin-Borg. - At vi igen har Victor med til kommende sæson er fantastisk. Victor er frygtet af de andre hold og det er der god grund til, siger sportschef i Aalborg Pirates Ronny Larsen og fortsætter: - Victor har været en af de mest stabile backs gennem de sidste to sæsoner, og hans rolle på holdet er af stor betydning. Victor bringer lederegenskaber og tryghed og har sjældent en dårlig kamp. Victor Panelin-Borg er dermed klar til både Champions Hockey League, der skydes i gang tirsdag, og Metal Ligaen, der starter op den 14. september. Her møder Aalborg Pirates Odense Bulldogs hjemme i første kamp.

Opsummering:
Forsvarsspilleren Victor Panelin-Borg har forlænget med piraterne, og er nu klar til den kommende sæson.